Kivi Obil

**Kivi Obil** () om Venäman lidn da lidnankund Altajan randan pohjoižes. Se om Kivin rajonan administrativine keskuz da pala.

## Istorii
Eländpunktan aluz om pandud vl 1751 peniden küliden ühtištusel, nimitihe Salairan kräžan kall'on pall'astandan tagut. Torguindžilo sai lidnan statusad vl 1915, torguihe villäl. Saudihe Transsibad, i lidnan jogiportan znamoičend poleni. Vn 1933 10. päivhäsai sulakud lidnan nimi oli muite **Kivi** ().

*Kivi Obil*-raudtestancii om saudud vl 1961. Edel 2015. vot lidn oli erigoittud lidnümbrikoks i ei mülünd rajonha.

Lidn om maižanduzrajonan keskuseks, šingotase sömtegimišton i sauvondmaterialiden (raudbetontegesed, savič, asfal't, šebin') tegimil, mugažo mecan ümbriradai kombinat i metallantegim ratas.

## Geografijan andmused

Lidn sijadase rajonan pohjoižröunanno, Obinjogen hural randal, 120..143 m ü.m.t. korktusil. Kulundan kastelendkanal (vspäi 1973, 180 km) zavodiše lidnanno.

Matkad Barnaulhasai (lähembaine lidn) om 207 km päivnouzmha avtotedme vai raudtedme, Novosibirskhasai — 212 km pohjoižpäivnouzmha avtol.

Klimat om ven kontinentaline. Keza om läm', tal'v om hätkeline vilu kuivahk. Voden keskmäine lämuz om +1,6 C°, kezakun-elokun +17,0..+19,9 C°, tal'vkun-uhokun −14,5..−17,0 C°. Ekstremumad oma −52,5 C° (viluku) i +39,3 C° (viluku). Kezaaigan minimum om −2,6 C° (kezaku), tal'vaigan maksimum om +4,9 C° (uhoku). Ei voi panda halad heinkus. Paneb sadegid 381 mm vodes, enamba kezakus-elokus (43..59 mm kus), vähemba tal'vkus-sulakus (15..21 mm kus).

## Tobmuz
Plotinnai-raudtestancii (Obin oiktal randal, 746 rist. vl 2016) mülüb lidnankundha Kivin Obil ližaks.

Lidnankundan tobmuden pämez' om sen Deputatoiden nevondkundan ezimez'. Edeline lidnan pämez' om Jurii Trofimov (keväz'ku 2017 — sulaku 2022). Lidnan erigoittud Administracii om likvidiruidud vn 2021 tal'vkus, oli likvidacijan pordhal vn 2016 heinkuspäi, likvidacižen laudkundan jäl'gmäine ezimez' oli Vladimir Baranov vn 2021 keväz'kuspäi.

## Eläjad
Vn 2010 Venäman rahvahanlugemižen mödhe lidnan eläjiden lugu oli 43 888 ristitud, lidnankundan — 44 648 ristitud, rajonan nell' videndest. Vn 2021 rahvahanlugemižen mödhe lidnan ristitišt oli 32 385 eläjad. Kaik 41 315 eläjad oli lidnas vl 2017. Kaikiš suremb lidnan ristitišt oli 43..45 tuh. eläjid vozil 1992−2012 (45 300 rist. vl 2005).

Ortodoksižen hristanuskondan nell' jumalanpertid oma kaičenus i saudud lidnas vspäi 1900.

Lapsiden opendusen aluzkundad oma severz'-se päivkodid, nell' keskškolad (nomer 1, 3, 9 i Plotinnai-stancijan), kaks' liceid (nomer 2 i 4 (kaks' adresad)), gimnazii (nomer 5. Je.Je. Parfönovan nimed), äprofil'ne openduzkeskuz (edel 2014. vot lapsiden sädamižen keskuz, ekologiž-biologine stancii i noren tehnikanradajan stancii eriži), lapsiden čomamahtoiden škol (edel vn 2017 elokud muzikškolad nomer 2 i 3, čomamahtoine škol i rajonan čomamahtoiden škol eriži), sportškol. Professionaližen opendusen aluzkundad: Kivin pedagogine i medicinine kolledžad, agrotehnine tehnikum, mugažo Barnaulan i Novosibirskan üläopendusen aluzkundoiden filialad.

## Galerei

Дом купца в Камень-на-оби.jpg|Venäman Penziifondan palakund (2019, ende Zorin-torgovanan pert')
Православная Церковь Камень-на-Оби.jpg|Kaiken Venäman ph. Tihon-patriarhan jumalanpert', vn 2019 nägu (om saudud vll 1996−2002)
Педучилище г.Камень-на-Оби .jpg|Kivin pedagogine kolledž (2019)
Каменский медицинский колледж.jpg|Kivin medkolledž (1. viluku 2008)
Bridge Kamen-na-Obi.jpg|Raudtesild Obiš päliči vl 2011
Ввод в эксплуатацию моста через реку Обь на 605 км линии Омск-Алтайская.jpg|*Kivi Obil*-päraudtestancijan sauvuz vl 2009


## Homaičendad


## Irdkosketused
* Kivi Obil-lidnan da Kivin rajonan tobmuden aluzkundoiden sait (''kamenrai.gosuslugi.ru''). 
* Kivin rajonan informacine sait (''izvestiy-kamen.ru''). 
* Lidnan informacine sait (''kamen-sity.narod.ru''). 
* Kivin rajonan kodirandantedištandmuzejan sait (''kamensk.altai.muzkult.ru'').